
Nr. 39977/ 16.12.2022      
                                                                                                 Se aprobă, 
                                                                                             Primar 
Elena – Valerica LASCONI

RAPORT DE SPECIALITATE
la proiectul de hotărâre cu privire la majorarea capitalului social al
SC Edilul CGA SA Câmpulung

         În anul 1998 a fost înregistrată la Oficiul National al Registrului Comertului sub nr. J3/709/1998, SC Edilul CGA SA, cu sediul in Campulung, strada Traian , nr. 41, Judetul Arges, societate comerciala aflata sub autoritatea Consiliului Local al Municipiului Campulung, avand ca actionar unic Consiliul Local, cu un capital social subscris varsat in suma de 912.925,30 lei, divizat in 9.129.253 actiuni nominative, cu o valoare a unei actiuni de 0,10 lei, aportat integral in natura.
	 In baza Legii nr. 31/1990, actionarul unic Consiliul Local al Muncipiului Campulung, a hotarat in sedinta extraordinara din data de 27.09.2007 (Hotararea nr. 3), cesionarea unui pachet de 31% de actiuni cu o valoare minima pe actiune de 0,8219 lei,  iar prin Hotararea nr. 4/04.10.2007 a hotarat cooptarea ca actionar la societatea SC Edilul CGA SA a societatii SC Financiar Urban SRL si cesionarea de catre SC Edilul CGA SA a unui numar de 2.830.068 actiuni (reprezentand un procent de 31% din numărul total de acțiuni) cu o valoare nominală de 0,83 lei/acțiune, in suma totala de 2.348.956 lei catre SC Financiar Urban SRL Pitesti.
	  În acest sens a fost încheiat Contractul de cesiune actiuni nr. 8055 / 05.10.2007, contract prin care SC Edilul CGA SA în calitate de cedent, a procedat la cedarea pachetului de acțiuni de 31% către SC Financiar Urban SRL, cu sediul în Pitești, strada Nicolae Bălcescu, nr. 158, cod fiscal/CUI 15343880, societate înregistrată la Oficiul Registrului Comerțului sub nr. J03/471/2003 la o valoare de 2.348.956 lei, transmitand dreptul de proprietate pentru un număr de 2.830.068 acțiuni la o valoare nominală de 0,83 lei/acțiune. 
După aproximativ 10 ani, urmare  intenției de vânzare a pachetului de acțiuni deținut de acționarul SC Financiar Urban SRL, exprimata prin adresa nr. 731/26.09.2016, Adunarea Generala a Actionarilor a aprobat achizitionarea acestuia, prin adoptarea Hotararii Adunarii Generale a Actionarilor nr. 1/31.01.2017. 
În contextul mai sus ilustrat, prin Hotărârea nr. 173 din 27.07.2022, Consiliul Local al Municipiului Câmpulung a aprobat mentinerea dispozitiilor art. 1 din HCL nr. 93/31.08.2017 cu privire la cumpararea pachetului de actiuni detinut de societatea Financiar Urban SRL la capitalul Edilul CGA SA, precum si intocmirea unui raport de evaluare de catre un evaluator autorizat in vederea stabilirii valorii actiunilor societatii Edilul CGA SA. Totodata, s-a aprobat constituirea unei comisii de negociere a pretului de cumparare a acestor actiuni. 
Prin Hotararea nr. 240/22.11.2022, Consiliul Local al Municipiului Campulung a aprobat achizitionarea pachetului de actiuni de 31% detinut de SC Financiar Urban SRL la SC Edilul CGA SA Campulung la pretul de 3.150.000 lei, asa cum a fost insusit si aprobat de principiu prin Hotararea Consiliului Local al Municipiului Campulung nr. 235/20.10.2022, urmand ca Municipiul Campulung sa devina unic actionar la SC Edilul CGA SA cu o participare la capitalul social al acesteia cu suma de 3.150.000 lei, aferenta pachetului de actiuni de 31 %.
Atributul de a dispune cu privire la participarea in cadrul societăţilor sau regiilor autonome ( inclusiv in forma achizitiei de actiuni/ parti sociale), apartine exclusiv consiliului local ca autoritate deliberativa, în considerarea dispozitiilor art. 129 alin. (3) lit. d) si e) din OUG nr. 57/2019 privind Codul administrativ, cu modificarile si completarile ulterioare:   
,,(3) În exercitarea atribuţiilor prevăzute la alin. (2) lit. a), consiliul local:
……………………………………………………………………………………………………
   d) exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii;
    e) hotărăşte înfiinţarea sau reorganizarea de instituţii, servicii publice, societăţi şi regii autonome, în condiţiile legii. »
	Ca este apanajul exclusiv al consiliului local de a dispune de bunurile publice în sensul de a achizitiona actiuni la societatile la a căror constituire au participat cu aport de capital sau în natură, rezulta si din dispozitiile art. 35 din Legea nr. 273/2006 privind finantale publice locale, cu modificarile si completarile ulterioare, care prevede :    
    ,,(2) Autorităţile deliberative pot hotărî asupra participării cu capital sau cu bunuri, în numele şi în interesul colectivităţilor locale pe care le reprezintă, la constituirea de societăţi comerciale sau la înfiinţarea unor servicii de interes public local ori judeţean, după caz, în condiţiile legii. Autorităţile deliberative pot hotărî achiziţionarea, în numele şi în interesul colectivităţilor locale pe care le reprezintă, de acţiuni la societăţile la a căror constituire au participat cu aport de capital sau în natură şi pot majora sau diminua capitalul social al acestora, în condiţiile legii.
    (3) Autorităţile deliberative pot hotărî asupra participării cu capital sau cu bunuri, în numele şi în interesul colectivităţilor locale pe care le reprezintă, la constituirea de asociaţii de dezvoltare comunitară, în limitele şi în condiţiile legii, pentru realizarea în comun a unor proiecte de dezvoltare de interes zonal sau regional şi furnizarea în comun a unor servicii publice. »
	Interpretand coroborat dispozitiile art. 35 alin. (2) din Legea nr. 273/2006 privind finantele publice locale, citat anterior, cu cele ale art. 8 alin. (1) din Legea nr. 51/2006  Legea serviciilor comunitare de utilităţi publice, republicata, cu modificarile si completarile ulterioare, potrivit caruia: ,,Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice ", rezulta in mod evident competența exclusivă a consiliului local de a hotari si in ceea ce priveste, ca in numele colectivitatilor locale pe care le reprezinta, sa dispuna asupra majorarii sau diminuarii capitalului social al societatilor comerciale aflate sub autoritate locala.
Prin Contractul de Cesiune de Actiuni, autentificat la Societatea Profesionala Notariala Cazacu Sorin- Benone si Luca Robert- Gabriel sub nr. 197/29.11.2022, Financiar Urban SRL cesioneaza cu titlu oneros pachetul de actiuni pe care l-a detinut la SC Edilul CGA SA, cesionarei Municipiul Campulung. 
Asa cum rezulta din documentul Furnizare Informatii nr. 2546845/16.12.2022 emis de Oficiul National al Registrului Comertului, U. A. T. Municipiul Campulung figureaza inscris ca actionar la SC Edilul CGA SA cu o cota de participare la beneficii si pierderi de 100%/ 100%, cu capital social subscris varsat de 912.925,30 lei si un numar de actiuni nominative de 9.129.253 si valoarea unei actiuni de 0,10 lei. 
Prin adresa nr. 8635/13.12.2022, inregistrata sub nr. 39395/13.12.2022, SC Edilul CGA SA solicita efectuarea demersurilor pentru majorarea capitalului social al societatii prin cresterea valorii nominale a unei actiuni in cadrul societatii la o valoare de 0,42 lei/actiune ca urmare a incorporarii unor solduri din conturi de capitaluri proprii, respectiv a sumei de 2.348.956 lei evidentiata in contul 1041 -Prime de emisiune si a sumei de 572.404,96 lei evidentiata in contul 1068- Alte rezerve.
Potrivit prevederilor art. 210 din Legea nr. 31/1990 - Legea societăţilor, republicata, cu modificarile si completarile ulterioare, capitalul social se poate mări prin emisiunea de acţiuni noi sau prin majorarea valorii nominale a acţiunilor existente în schimbul unor noi aporturi în numerar şi/sau în natură. Mărirea capitalului social prin majorarea valorii nominale a acţiunilor poate fi hotărâtă numai cu votul tuturor acţionarilor, în afară de cazul când este realizată prin încorporarea rezervelor, beneficiilor sau primelor de emisiune.
Încorporarea rezervelor este operațiunea de transformare a rezervelor companiei în capital social. Această operațiune are ca efect creșterea numărului sau a valorii nominale a valorilor mobiliare, dar nu modifică valoarea intrinsecă a companiei.
De fapt, încorporarea rezervelor corespunde unei creșteri a capitalului social prin fonduri deja prezente în companie (spre deosebire de o majorare de capital prin aportul în numerar de la parteneri sau parteneri noi, de exemplu, în cazul în care fondurile provin de la persoane din afara companiei). Vorbim despre creșterea capitalului prin încorporarea rezervelor sau încorporarea profiturilor.

Față de cele prezentate, supunem spre dezbatere si aprobare Consiliului Local proiectul de hotărâre cu privire la majorarea capitalului social al SC Edilul CGA SA in forma prezentata de initiatorul acestuia, Primarul Municipiului Campulung.

                 Administrator public,                                       Director executiv,                       
                        Ioana MARCU                                             Violeta IARCA            


                Sef serviciu,                                                                Consilier juridic,                                                        
       Vasilica CONSTANTINESCU                              Alexandra – Carmen IONIȚĂ



	         
             












image1.jpeg




image10.png
:




image11.png




image12.png
/—/A\




image13.png




image14.png




image15.png




image16.png
/A\i\




image2.png
:




image3.png




image4.png
/—/A\




image5.png




image6.png




image7.png




image8.png
/A\i\




image9.jpeg




